ai4bharat/Pralekha huggingface dataset:
குடியரசுத் தலைவர் செயலகம்
குடியரசுத் தலைவர் அக்டோபர் 28 முதல் 30 வரை குஜராத் பயணம்
குடியரசுத் தலைவர் திரு.ராம்நாத் கோவிந்த் 2021, அக்டோபர் 28 முதல் 30 வரை குஜராத் மாநிலத்திற்கு செல்கிறார்.
அக்டோபர் 29, 2021 அன்று, பவ நகரில், பொருளாதாரத்தில் நலிவடைந்தப் பிரிவினருக்கான வீட்டு வசதித் திட்டத்தை குடியரசுத் தலைவர் தொடங்கி வைக்க உள்ளார். அத்துடன் பவ நகர் மாவட்டம் தல்கஜார்டாவில் உள்ள மொராரி பாபுவின் ஸ்ரீ சித்ரகூட்தாம் ஆசிரமத்திற்கும் அவர் செல்கிறார்.
உள்துறை அமைச்சகம்
மகளிர் சக்தி விருதுக்கான  விண்ணப்பங்களை 31 ஜனவரி, 2022 வரை சமர்ப்பிக்கலாம்
மகளிர் சக்தி விருதுக்கான  விண்ணப்பங்கள் தற்போது ஏற்கப்படுகின்றன. விண்ணப்பங்கள்/பரிந்துரைகளை www.awards.gov.in எனும் தளத்தில் சமர்ப்பிக்கலாம்
இதற்கான கடைசி தேதி 31 ஜனவரி, 2022 ஆகும். மகளிர் சக்தி விருதுகள் தொடர்பான தகுதி மற்றும் வழிகாட்டுதல்கள் பற்றிய விவரங்கள் மேலே குறிப்பிடப்பட்டுள்ள இணையதளத்தில் கிடைக்கின்றன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1789961
சுகாதாரம் மற்றும் குடும்ப நலத்துறை அமைச்சகம்
ஒரே நாளில் 20.66 லட்சம் கொரோனா பரிசோதனைகளை மேற்கொண்டு இந்தியா புதிய சாதனை
கொவிட் பெருந்தொற்றுக்கு எதிரான போராட்டத்தில் மற்றொரு புதிய சாதனையாக, ஒரே நாளில் மிக அதிகமாக கடந்த 24 மணி நேரத்தில் 20.66 லட்சத்திற்கும் மேற்பட்ட பரிசோதனைகள் மேற்கொள்ளப்பட்டன. மேலும் தொடர்ந்து நான்காவது நாளாக 20 லட்சத்திற்கும் அதிகமான பரிசோதனைகள் செய்யப்பட்டுள்ளன.
அன்றாட தொற்று உறுதி வீதம் 12.45%ஆக சரிந்துள்ளது.
மொத்தம் 20,66,285 பரிசோதனைகள் கடந்த 24 மணி நேரத்தில் நாட்டில் மேற்கொள்ளப்பட்டன.
தொடர்ந்து 9-வது நாளாக அன்றாட புதிய பாதிப்புகளை விட தினசரி குணமடைபவர்களின் எண்ணிக்கை அதிகரித்துள்ளது. கடந்த 24 மணி நேரத்தில் 3,57,630 பேர் குணமடைந்து வீடு திரும்பினர்.
இதன் மூலம் நம் நாட்டில் கொரோனா தொற்றில் இருந்து குணமடைந்தவர்களின் மொத்த எண்ணிக்கை 2,30,70,365 ஆக இன்று பதிவாகியுள்ளது. தொற்றிலிருந்து குணமடைபவர்களின் தேசிய வீதம் 87.76% ஐ எட்டியுள்ளது.
மற்றொரு நேர்மறை வளர்ச்சியாக, 6-வது நாளாக, தினசரி புதிய பாதிப்புகள், 3 லட்சத்திற்கும் குறைவாக ஏற்பட்டுள்ளது. கடந்த 24 மணி நேரத்தில் 2,57,299 பேர் புதிதாக பாதிக்கப்பட்டனர்.
கொவிட் தொற்றுக்கு இந்தியாவில் தற்போது சிகிச்சை பெறுவோரின் எண்ணிக்கை 29,23,400 ஆக இன்று குறைந்துள்ளது.
கடந்த 24 மணி நேரத்தில் சிகிச்சை பெறுவோரின் எண்ணிக்கையில் 1,04,525 சரிந்துள்ளது.
நாட்டில் இதுவரை ஏற்பட்ட மொத்த பாதிப்பில் தற்போது சிகிச்சை பெறுவோர் 11.12% ஆகும்.
மாபெரும் தடுப்பூசித் திட்டத்தின் கீழ் இந்தியாவில் இதுவரை செலுத்தப்பட்டுள்ள மொத்த கொவிட் தடுப்பூசியின் எண்ணிக்கை 19.33 கோடியாக பதிவாகியுள்ளது.
இன்று காலை 7 மணிக்குக் கிடைத்த முதற்கட்ட அறிக்கையின்படி இதுவரை மொத்தம் 27,76,936 முகாம்களில் 19,33,72,819 தடுப்பூசிகள் செலுத்தப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1720821
குறு சிறு மற்றும் நடுத்தர தொழில் துறை அமைச்சகம்
கதர் உற்பத்தியில் விலை உயர்வின் தாக்கம்
கதர் மற்றும் கிராமத் தொழில்கள் ஆணையம் மற்றும் துறை ரீதியாக கச்சாப் பொருள்கள் வழங்கும் மத்திய திட்டங்கள்  மூலம், எம்.எஸ்.எம்.இ அமைச்சகம், இந்திய பருத்திக் கழகத்திடமிருந்து  மட்டுமே பருத்தியை கொள்முதல் செய்கிறது. 2021 செப்டம்பர் மாதத்திலிருந்து மூலப்பொருட்களின்  விலைகள் அதிகரிப்பது குறித்து கே.வி.ஐ.சி அறிந்துள்ளது. துணியின் விலையைப் பராமரிக்கவும், அதன் மூலம் விற்பனை இலக்கை அடையவும், கதர் துணிகளின் விலை உயர்வு வேறுபாடு அதாவது கிலோவுக்கு ரூ.277, விலை ஏற்றத்தாழ்வு நிதியிலிருந்து பூர்த்தி செய்யப்படுகிறது,
மேலும், சந்தையில் பருத்தியின் விலை அதிகரித்ததால், கே.வி.ஐ.சி 01.04.2022 முதல் ஸ்லிவர் / ரோவிங் விலையை கிலோவுக்கு ரூ.385 ஆக மாற்றியமைக்க வேண்டும். அதன் பின்னர், பருத்தியின் விலை கணிசமாகக் குறைக்கப்பட்டு, 01.04.2022 அன்றுடன் ஒப்பிடுகையில் 01.04.2023 முதல் சுமார் 40% குறைந்து கிலோவுக்கு ரூ.265 ஆக நிர்ணயம் செய்யப்பட்டுள்ளது. கே.வி.ஐ.சி. சரியான நேரத்தில் எடுத்த இத்தகைய நடவடிக்கைகள் காரணமாக, கே.ஐ.சி.க்களுக்கான மூலப்பொருட்களின் தேவை மற்றும் விநியோகம் பாதிக்கப்படாமல் உள்ளது.
பருத்திக்கு விதிக்கப்பட்டுள்ள 5 சதவீத ஜி.எஸ்.டி.,யில் இருந்து விலக்கு அளிக்கும் திட்டம் எதுவும் மத்திய அரசின் பரிசீலனையில் இல்லை. உற்பத்தி குறைவு காரணமாக கதர் நிறுவனங்கள் மூடப்படவில்லை.
இத்தகவலை மத்திய சிறு மற்றும் நடுத்தரத் தொழில் துறை இணையமைச்சர் திரு பானு பிரதாப் சிங் வர்மா மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.
|
பிரதமர் அலுவலகம்
|
கோவிட்-19க்கு எதிரான இந்தியாவின் நடவடிக்கைகள் பற்றி பிரதமர் ஆய்வு
- -19 பெருந்தொற்றை ஒழிக்க இந்தியா மேற்கொண்டு வரும் நடவடிக்கைகள் குறித்து, பிரதமர் திரு.நரேந்திரமோடி, மூத்த அமைச்சர்கள் மற்றும் உயர் அதிகாரிகளுடன் விரிவான ஆய்வு நடத்தினார். கோவிட் பெருந்தொற்று தொடர்பான ஆயத்த நிலை மற்றும் தேசிய அளவிலான நிலவரம் குறித்து, இந்தக் கூட்டத்தின்போது பிரதமர் ஆய்வு செய்தார். பல்வேறு மாநிலங்கள் மற்றும் தில்லி உள்ளிட்ட யூனியன் பிரதேசங்களின் தற்போதைய நிலைமை குறித்தும் இந்தக் கூட்டத்தில் விவாதிக்கப்பட்டது. மத்திய உள்துறை அமைச்சர், சுகாதார அமைச்சர், பிரதமரின் முதன்மைச் செயலாளர், மத்திய அமைச்சரவை செயலாளர், சுகாதாரத்துறைச் செயலாளர், இந்திய மருத்துவ ஆராய்ச்சிக் கவுன்சிலின் தலைமை இயக்குநர் மற்றும் அதிகாரமளிக்கப்பட்ட குழுக்களைச் சேர்ந்தவர்களும் இந்தக் கூட்டத்தில் கலந்து கொண்டனர்.
- பங்கேற்ற நிதிஆயோக்கின் உறுப்பினரும், மருத்துவ அவசர மேலாண்மைத் திட்ட அதிகாரமளிக்கப்பட்ட குழுவின் உறுப்பினருமான டாக்டர். வினோத் பால், நடுத்தர கால அடிப்படையில், கோவிட்-19 பெருந்தொற்று தொடர்பான தற்போதைய நிலைமை குறித்து விரிவான விளக்கம் அளித்தார். பாதிக்கப்பட்டோரின் மொத்த எண்ணிக்கையில் மூன்றில் இரண்டு பங்கு பேர், அதிக பாதிப்புடைய பெருநகரங்களைக் கொண்ட 5 மாநிலங்களில் உள்ளதாகத் தெரிவிக்கப்பட்டது. பெரு நகரங்கள் எதிர்கொண்டு வரும் சவால்களைக் கருத்தில் கொண்டு, பரிசோதனைகள் மற்றும் படுக்கை வசதிகளை அதிகரிப்பது பற்றி விவாதிக்கப்பட்டதுடன், நோய் பாதிப்புக்கு ஆளாவோர் எண்ணிக்கை தினந்தோறும் அதிகரித்து வருவதைக் கட்டுப்படுத்துவதற்கான மேம்பட்ட சேவைகள் குறித்தும் இந்தக் கூட்டத்தில் விவாதிக்கப்பட்டது.
- மற்றும் மாவட்ட வாரியாக மருத்துவமனைகளில் தேவைப்படும் படுக்கை வசதிகள் / தனிமைப்படுத்தப்பட்ட படுக்கை வசதிகள் குறித்து, அதிகாரமளிக்கப்பட்ட குழு அளித்து பரிந்துரைகளைப் பரிசீலித்த பிரதமர், மாநிலங்கள் / யூனியன் பிரதேச அரசுகளைக் கலந்தாலோசித்து, அவசரகால செயல்திட்டத்தை மேற்கொள்ளுமாறு சுகாதாரத்துறை அதிகாரிகளுக்கு அறிவுறுத்தினார். பருவமழை காலத்தைக் கருத்தில் கொண்டு, அதற்கேற்ற ஆயத்த நிலைகளை உறுதி செய்யுமாறும், பிரதமர் ஆலோசனை வழங்கினார்.
- கோவிட்-19 தொற்று தொடர்பான தற்போதைய மற்றும் எதிர்கால நிலைமை குறித்தும் இந்தக் கூட்டத்தில் விவாதிக்கப்பட்டதுடன், அடுத்த 2 மாதங்களுக்கான கணிப்புகள் குறித்தும் ஆலோசிக்கப்பட்டது. தில்லி துணை நிலை ஆளுநர், முதலமைச்சர் மற்றும் மத்திய அரசின் அனைத்து உயர் அதிகாரிகள், தில்லி அரச மற்றும் தில்லியில் உள்ள மாநகராட்சிகளின் அதிகாரிகள் பங்கேற்கும் அவசரக் கூட்டம் ஒன்றை நடத்தி, கோவிட்-19 பெருந்தொற்று அதிகரித்து வருவதால் எழுந்துள்ள நிலைமையை எதிர்கொள்ள, ஒருங்கிணைந்த மற்றும் விரிவான நடவடிக்கைகளை மேற்கொள்ளுமாறு, மத்திய உள்துறை அமைச்சர் மற்றும் சுகாதாரத்துறை அமைச்சர் ஆகியோருக்கு பிரதமர் அறிவுறுத்தினார்.
- -19 பெருந்தொற்று பரவாமல் தடுக்கவும், இந்நோயைக் கட்டுப்படுத்தவும், பல்வேறு மாநில, மாவட்ட மற்றும் மாநகரங்களில் மேற்கொள்ளப்பட்ட தலைசிறந்த நடவடிக்கைகளுக்கு கூட்டத்தில் பாராட்டு தெரிவிக்கப்பட்டது. இந்தப் பகுதிகளில் பின்பற்றப்பட்ட சிறந்த நடைமுறைகள், மற்ற பகுதிகளுக்கு ஊக்கமளிப்பதுடன், புதுமையான யோசனைகளை வழங்கும் என்றும் கூட்டத்தில் தெரிவிக்கப்பட்டது.
அறிவியல் மற்றும் தொழில்நுட்பத்துறை
மாநிலங்களின் அமைச்சர்களோடு மத்திய அமைச்சர் டாக்டர் ஹர்ஷ் வர்தன் விரிவான ஆலோசனை
அடிமட்டம் வரை சென்றடையும் ஆதாரம்-சார்ந்த, ஒருங்கிணைந்த தேசிய அறிவியல், தொழில்நுட்பம் மற்றும் புதுமை கொள்கை 2020-ஐ கட்டமைக்கும் செயல்பாட்டில் இணையுமாறு மாநிலங்களுக்கு மத்திய அறிவியல், தொழில்நுட்பம், புவி அறிவியல், சுகாதாரம் மற்றும் குடும்ப நல அமைச்சர் டாக்டர் ஹர்ஷ் வர்தன் அழைப்பு விடுத்துள்ளார்.
மாநிலங்களின் அறிவியல் மற்றும் தொழில்நுட்ப அமைச்சர்களோடு, தற்போது இயற்றப்பட்டு வரும் அறிவியல், தொழில்நுட்பம் மற்றும் புதுமைக் கொள்கை 2020 குறித்த காணொலி மூலமான விரிவான ஆலோசனையின் போது அமைச்சர் இவ்வாறு தெரிவித்தார்.
"நம்முடைய அறிவியல் சூழலியலுக்கு மறு-புத்தாக்கம் அளிக்கவும், முன்னுரிமைகளை மறுசீரமைக்கவும், அறிவியல் மற்றும் தொழில்நுட்பத் துறையில் நாம் எடுக்கும் முயற்சிகள் நேரடியாக நமது சமூகம் மற்றும் பொருளாதாரத்துக்கு நன்மை அளிக்கவும் செய்வதை இந்த கொள்கை லட்சியமாகக் கொண்டுள்ளது," என்று டாக்டர் ஹர்ஷ் வர்தன் கூறினார்.
மத்திய மற்றும் மாநில அரசுகளுக்கு இடையிலும், மற்றும் மாநிலங்களுக்கு இடையிலும், சிறப்பான ஒருங்கிணைப்பை கட்டமைப்பதற்கான மைல்கல் நிகழ்வு தொழில்நுட்பம் மற்றும் புதுமை கொள்கை 2020 குறித்த இந்த விரிவான ஆலோசனை என்று அவர் தெரிவித்தார்.
"தற்சார்பு இந்தியாவை கட்டமைப்பதற்கு மத்திய மற்றும் மாநில அரசுகளுக்கிடையேயான புரிதலும், ஒத்துழைப்பும் மிகவும் அவசியம். இந்த பெருந்தொற்று காலத்தில் அறிவியல் மற்றும் தொழில்நுட்பத்தின் தேவை அதிகரித்துள்ளது," என்று அமைச்சர் கூறினார்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:https://pib.gov.in/PressReleasePage.aspx?PRID=1666813
-------
(Visitor Counter : 184
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
இந்தியாவின் தலைமை தகவல் ஆணையர்  திரு.யஷ்வர்தன் குமார் சின்ஹா மத்திய அமைச்சர் டாக்டர் ஜிதேந்திர சிங்கை சந்தித்தார்
இந்தியாவின் தலைமை தகவல் ஆணையர் யஷ்வர்தன் குமார் சின்ஹா இன்று மத்திய இணை அமைச்சர் டாக்டர் ஜிதேந்திர சிங்கைச் சந்தித்து ஜம்மு - காஷ்மீர் உட்பட நாடு முழுவதும் தகவல் அறியும் உரிமைச் சட்டத்தின் கீழ் நிலுவையில் உள்ள விண்ணப்பங்களின் நிலை குறித்து விளக்கமளித்தார். கொரோனா தொற்றினால் இடையூறுகள் இருந்தபோதிலும், தகவல் அறியும் உரிமைச் சட்ட விண்ணப்பங்களின் தீர்வு விகிதம் படிப்படியாக மேம்படுத்தப்படுவது குறித்து அமைச்சருடனான இந்த ஒரு மணி நேர சந்திப்பின் போது தலைமை தகவல் ஆணையர் சுருக்கமாகத் தெரிவித்தார்.
தகவல் அறியும் உரிமை சட்டத்தின் கீழ்  அளிக்கப்படும் விண்ணப்பங்களுக்கு தீர்வளிப்பது அதிகரிப்பதுடன், நிலுவையில் உள்ள விண்ணப்பங்கள் குறைந்து வருவதற்கும் மத்திய தகவல் ஆணையத்தை டாக்டர் ஜிதேந்திர சிங் பாராட்டினார். கடந்த ஆண்டு 29,000 வழக்குகள் நிலுவையில் இருந்த நிலையில், தற்போது 19,000 வழக்குகளாக குறைந்துள்ளதாகவும், அதே நேரத்தில் 2021-22 இல் 28,793 விண்ணப்பங்களுக்கு தீர்வு அளித்த நிலையில், இந்த எண்ணிக்கை 2022-23-ல் 29,104 ஆக உயர்ந்துள்ளதாகவும் அவர் மகிழ்ச்சியுடன் குறிப்பிட்டார்.
2020-ம் ஆண்டு ஜூன் மாதத்தில் கொரோனா தொற்று இருந்தபோதிலும், தகவல் அறியும் உரிமை சட்டத்தின் கீழ் அளிக்கப்பட்ட விண்ணப்பங்களுக்கு பதிலளிப்பது அதற்கு முந்தைய ஆண்டை விட அதிகமாக இருந்ததாகவும், ஆன்லைன், மெய்நிகர் முறை மூலம் மத்திய தகவல் ஆணையம் கொரோனா காலத்திலும் இடையூறு இல்லாமல் தனது பணியை மேற்கொண்டதால் இது சாத்தியமானது என்றும் அவர் கூறினார்.
2020-ம் ஆண்டு மே மாதம் கொரோனா தொற்றின் சவாலான நேரத்தில் புதிதாக உருவாக்கப்பட்ட யூனியன் பிரதேசமான ஜம்மு & காஷ்மீரில் இருந்து ஆர்டிஐ விண்ணப்பங்களை மெய்நிகர் வழிமுறைகள் மூலம் பெறத் தொடங்கியதை டாக்டர் ஜிதேந்திர சிங் சுட்டிக்காட்டினார். ஜம்மு - காஷ்மீரில் சுமார் 300 ஆர்டிஐ விண்ணப்பங்கள் மட்டுமே நிலுவையில் உள்ளதாகவும், விரைவில் அவையும் தீர்வு காணப்படும் என்றும் சின்ஹா உறுதியளித்தார். அரசின் தொடர்ச்சியான ஆதரவுக்கும், பணியாளர் மற்றும் பயிற்சித் துறையின்  ஒருங்கிணைப்புக்கும் அவர் அமைச்சருக்கு நன்றி தெரிவித்தார். அரசின் செயல்பாட்டில் வெளிப்படைத்தன்மை மற்றும் குடிமக்கள்-பங்கேற்பு குறித்த பிரதமர் மோடியின் தொலைநோக்கு பார்வைக்கு ஏற்ப வாழ மத்திய தகவல் ஆணையத்தின் பங்கு முக்கியமானது என்று டாக்டர் ஜிதேந்திர சிங் மீண்டும் வலியுறுத்தினார்.
-------
AP/CR/KPG
(Visitor Counter : 295
பழங்குடியினர் நலத்துறை அமைச்சகம்
பழங்குடியின விடுதலைப் போராட்ட வீரர்களின் அருங்காட்சியகங்கள் உருவாக்க கோட்பாடுகள் மற்றும் பரிந்துரைகள்குறித்த யுனெஸ்கோ பயிலரங்கு
மத்திய பழங்குடியினர் நல அமைச்சம் யுனெஸ்கோ ஒத்துழைப்புடன், பழங்குடியின விடுதலைப் போராட்ட வீரர்களின் அருங்காட்சியகங்கள் உருவாக்க கோட்பாடுகள் மற்றும் பரிந்துரைகள் குறித்த இரண்டு நாள்  பயிலரங்கு புதுதில்லியில் உள்ள யுனெஸ்கோ இல்லத்தில் நடைபெற்றது. கடந்த பல ஆண்டுகளாக இந்த அமைச்சகத்தின் பல்வேறு மேம்பாட்டுத் திட்டங்களில் பணியாற்றும் ஐநா வளர்ச்சி திட்டம்  இதனை ஒருங்கிணைத்தது.
உலகிலேயே முதல் முறையாக இத்தகைய அருங்காட்சியகங்கள் அமைக்கும் இந்திய அரசின் முன்முயற்சிகளை யுனெஸ்கோ இயக்குநரும் பிரதிநிதியுமான திரு எரிக் ஃபால்ட் தமது உரையில் பாராட்டினார். இத்தகைய வளாகத்தை உருவாக்குவதற்கு பழங்குடியின சமூகத்தினரை முதன்மை கூட்டாளிகளாக இணைத்து கோட்பாட்டை உருவாக்கி வடிவமைத்து காட்சிப்படுத்த வேண்டும் என்றும் அவர் கூறினார். நியசிலாந்தில் உள்ள அருங்காட்சியகம் அந்நாட்டு அரசு மற்றும் பழங்குடியின மக்களின் கூட்டு உடைமையின் மூலம் நடத்தப்படுவதை அவர் சுட்டிக்காட்டினார்.
இந்த பயிலரங்கில் பேசிய பழங்குடியினர் நல அமைச்சகத்தின் செயலாளர் திரு அனில் குமார் ஜா, பழங்குடியின மக்களின் விடுதலைப் போராட்ட பங்களிப்பை அங்கீகரிக்கவும், அவர்களின் கலாச்சார பாரம்பரியத்தை பாதுகாக்கவும், இத்தகைய அருங்காட்சியகங்கள் அமைக்கப்படுவதாகக் கூறினார். இத்தகைய அருங்காட்சியகங்களை உருவாக்க வரைமுறையான அணுகுமுறையை ஏற்படுத்துவதும், தேவையான நடைமுறைகளின் போது முக்கியமான அதிகாரிகளை ஒருங்கிணைப்பதும் இந்த பயிலரங்கின் நோக்கமாகும் என்று அவர் குறிப்பிட்டார்.
இந்த பயிலரங்கில் பழங்குடியின அமைச்சகத்தின் இணை செயலாளர் டாக்டர் நவல்ஜித் கபூர், யுஎன்டிபி-யின் பிரதிநிதி ஷோக்கோ நோடா பேராசிரியர் அமரேஸ்வர் கல்லா உள்ளிட்டோர் இந்த பயிலரங்கில் கலந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1816060
நீர்வளத் துறை அமைச்சகம்
நாட்டில் உள்ள 91 பெரும் நீர்த்தேக்கங்களின் மொத்த நீர் இருப்பு ஒரு சதவீதம் குறைவு
2018 மே 24 உடன் முடிந்த வாரத்தில் நாட்டின் 91 பெரும் நீர்தேக்கங்களில் நீர் இருப்பு அளவு 29.296 பி.சி.எம். ஆக உள்ளது. இது இந்த நீர்த்தேக்கங்களின் மொத்த நீர் சேமிப்பு திறனில் 18 சதவீதமாகும். 2018 மே 17 உடன் முடிந்த வாரத்தில் இந்த சதவீதம் 19 ஆக இருந்தது. 2018 மே 24 உடன் முடிந்த வாரத்தில் நீர் இருப்பு அளவு முந்தைய ஆண்டு இணையான வாரத்தில் இருந்த இருப்பில் 83 சதவீதமாகவும் கடந்த 10 ஆண்டு சராசரியில் 91 சதவீதமாகவும் உள்ளது.
இந்த 91 நீர்த்தேக்கங்களின் மொத்த இருப்புத் திறன் 161.993 பி.சி.எம். ஆகும். இது மொத்த இருப்புத் திறனான 257.812 பி.சி.எம்.மில் 63 சதவீதமாகும். இந்த 91 நீர்த்தேக்கங்களில் 37 நீர்த்தேக்கங்களில் 60 மெகாவாட்டுக்கும் அதிகமான நிறுவப்பட்ட நீர்மின் திறன் உள்ளது.
தென்பகுதி
ஆந்திரப் பிரதேசம், தெலங்கானா, ஏ.பி.&டி.ஜி. , கர்நாடகா, கேரளா, தமிழ்நாடு ஆகியவற்றை உள்ளடக்கியது தென்பகுதி. மத்திய நீர் ஆணையத்தின் கண்காணிப்பின் கீழ் 31 நீர்த்தேக்கங்கள் மொத்த நேரடி சேமிப்புத் திறன் 51.59 பி.சி.எம்.மை கொண்டுள்ளன. இந்த நீர்த்தேக்கங்களில் மொத்த சேமிப்பு 6.19 பி.சி.எம். ஆகும். இது மொத்த திறனில் 12 சதவீதமாகும். இதே காலக்கட்டத்தில் கடந்த ஆண்டு 8 சதவீதமாகவும் பத்தாண்டு சராசரி 17 சதவீதமாகவும் இருந்தது. நடப்பு ஆண்டில் நீர் இருப்பு கடந்த ஆண்டின் இதே காலக்கட்டத்தை விட சிறப்பாக உள்ள போதிலும் பத்தாண்டுக் கால சராசரியுடன் ஒப்பிடுகையில் குறைவாகவும் உள்ளது.
கூடுதல் விவரங்கள் பெற www.pib.nic.in என்ற இணையதளத்தைப் பார்க்கவும்.
குடியரசுத் தலைவர் செயலகம்
தேசிய பாதுகாப்பு கல்லூரியின் 62-வது பாடத்திட்ட ஆசிரியர்கள் மற்றும் மாணவர்கள் குடியரசுத் தலைவருடன் சந்திப்பு
தேசிய பாதுகாப்பு கல்லூரியின் 62-வது வகுப்பு ஆசிரியர்கள் மற்றும் மாணவர்கள் குடியரசுத் தலைவர் திருமதி திரௌபதி முர்முவை குடியரசுத் தலைவர் மாளிகையில் இன்று சந்தித்தனர்.
அவர்களிடையே உரையாற்றிய குடியரசுத் தலைவர், நமது உரையாடலின் போது அடிக்கடி பயன்படுத்தும் வார்த்தையாக பாதுகாப்பு என்பது உள்ளது. ஆனால் இதற்கு விரிவான அர்த்தங்கள் உள்ளன. கடந்த தசாப்தங்களாக இதன் பொருள் அதிகமாக விரிவடைந்துள்ளது. பிரதேச பாதுகாப்பு என்பது அரசியல் மற்றும் பொருளாதார விஷயங்களிலும் இப்போது காணப்படுகிறது. இவ்வாறு தேசிய பாதுகாப்பு கல்லூரியின் நோக்கம், உத்திப்பூர்வமான பொருளாதார, அறிவியல் பூர்வமான, அரசியல் ரீதியான, தேசிய பாதுகாப்பு தொழிலியல் அம்சங்கள் பற்றிய பாடத்தை படிப்பதாகும். இது இன்றைக்கும் பொருத்தமாக உள்ளது. தேசிய பாதுகாப்பு கல்லூரி பல ஆண்டுகளாக அதன் நோக்கத்தை நிறைவேற்றி வருவது மகிழ்ச்சியளிப்பதாக உள்ளது என தெரிவித்தார்.
தேசிய பாதுகாப்பு கல்லூரியின் 62-வது பாடத்திட்டத்தில் ஆயுதப்படைகளில் இருந்து 62 பேரும், குடிமைப்பணிகளில் இருந்து 20 பேரும், நட்புறவு கொண்ட வெளிநாடுகளில் இருந்து 35 பேரும், பெருவணிகத்துறையில் இருந்து ஒருவரும் சேர்ந்துள்ளனர். இது ஒரு தனித்துவமான அம்சம் என குடியரசுத் தலைவர் குறிப்பிட்டார். பல்வேறு கண்ணோட்டங்கள் பற்றி அறிந்து கொள்ளும் வாய்ப்பை பாடத்திட்ட உறுப்பினர்களுக்கு இது வழங்குகிறது என்றும், இதன் மூலம் அவர்களது எண்ணங்களையும், புரிதல்களையும் விரிவுபடுத்த முடியும் என்றும் அவர் தெரிவித்தார்.
மிகவேகமாக இயங்கிவரும் உலகில் நாம் வசிக்கிறோம். இதில் சிறிய மாற்றம் கூட பெரும் விளைவுகளை ஏற்படுத்தக்கூடும் என்று கூறிய குடியரசுத் தலைவர், சில சமயங்களில் இது பாதுகாப்பு அம்சத்தையும் கொண்டிருக்கும் என தெரிவித்தார். கொவிட் பெருந்தொற்றின் வேகமும், பரவலும் மனிதகுலம் எதிர்கொண்ட அச்சுறுத்தலுக்கு ஒரு உதாரணமாகும். மனிதகுலம் எத்தகைய பாதிப்புக்கும் உட்பட்டது என்பதை நாம் உணர அது வழிவகுத்தது. பாரம்பரிய அச்சுறுத்தல்களுடன் எப்போதும் கண்டிராத இயற்கை சீற்றங்களையும் நாம் எதிர்கொள்ள வேண்டியுள்ளது. பருவநிலை மாற்றமும், நீடித்த வளர்ச்சியும் இன்று மிகவும் முக்கியத்துவம் வாய்ந்த விஷயங்களாக உள்ளன. இவற்றுக்கு தீர்வு காண நாடுகள் ஒன்றிணைந்து பாடுபடுவது அவசியமாகும். நாடுகளின் வெளிநாட்டுக் கொள்கைகளுடன், பாதுகாப்பு கொள்கைகளும் ஒன்று சேரும் நேரமாக இது உள்ளது. எனவே நம்மை பன்நோக்கு, பல பரிமாண அணுகுமுறையுடன் தயார்படுத்திக்கொள்வது அவசியமாகும் என்று குடியரசுத் தலைவர் கூறினார்.
ஒரு நாடாக இந்தியா தற்சார்பாக முன்னேற்றம் கண்டு வருகிறது. இந்த கண்ணோட்டத்தை சாத்தியமாக்க பல்வேறு கொள்கை முயற்சிகள் செயல்படுத்தப்பட்டு வருகின்றன. இந்த தொலைநோக்கு பார்வைதான் இந்தியாவை வளர்ச்சி மற்றும் முன்னேற்ற பாதையில் கொண்டு செல்கிறது. சமீபத்தில் உள்நாட்டிலேயே தயாரிக்கப்பட்ட முதல் விமானம் தாங்கி போர்க்கப்பலான விக்ராந்த் இந்திய கடற்படையில் இணைக்கப்பட்டது, ஒவ்வொரு இந்தியனுக்கும் பெருமையான தருணம் என்று குடியரசுத் தலைவர் கூறினார். இத்தகைய நடவடிக்கைகள் இந்திய மக்களுக்கு ஒரு புதிய நம்பிக்கையையும் உத்வேகத்தையும் தருகின்றன. இந்த முன்னேற்றப் பாதையில் உறுதியான முறையில் தொடர்ந்து பயணிப்போம் என்று அவர் நம்பிக்கை தெரிவித்தார்.
நிதி அமைச்சகம்
2022-23 ஆம் நிதியாண்டில் செப்டம்பர் வரையிலான மத்திய அரசு கணக்குகளின் மாதாந்தர ஆய்வு
2022-23 ஆம் நிதியாண்டில் செப்டம்பர் வரையிலான மத்திய அரசின் மாதாந்தர கணக்கு ஒருங்கிணைக்கப்பட்டு அறிக்கை வெளியிடப்பட்டுள்ளது. இதன் சிறப்பு அம்சங்கள் வருமாறு;
2022 செப்டம்பர் வரை மத்திய அரசு பெற்றுள்ள வருவாய் ரூ.12,03,748 கோடி  இந்த வருவாயில் ரூ.10,11,961 கோடி வரிவருவாய் , ரூ.1,57,600 கோடி வரியல்லாத வருவாய், ரூ.34,187 கோடி கடன் அல்லாத மூலதன வருவாய். கடன் அல்லாத மூலதன வருவாய் என்பது கடன்களை திரும்ப வசூலித்த ரூ.9,597 கோடி, பல்வகை மூலதன வருவாய் ரூ.24,590 கோடி ஆகியவற்றை உள்ளடக்கியதாகும்.
இந்த காலக்கட்டம் வரை மத்திய அரசால் வரிகளின் பங்காக மாநிலங்களுக்கு பகிர்ந்தளிக்கப்பட்ட தொகை ரூ.3,76,106 கோடியாகும். இது முந்தைய ஆண்டு இதே காலத்தைவிட ரூ.1,15,960 கோடி அதிகமாகும்.
மத்திய அரசால் செலவிடப்பட்ட மொத்தத் தொகை ரூ.18,23,597 கோடி , இதில் ரூ.14,80,708 கோடி வருவாய் கணக்கிலும், ரூ.3,42,889 கோடி மூலதனக் கணக்கிலும் அடங்கும். மொத்த வருவாய் செலவினமான ரூ.4,36,682 கோடி வட்டி வழங்கிய கணக்கிலும் ரூ.1,98,879 கோடி பெருமளவிலான மானியக் கணக்கிலும் அடங்கும்.
வணிகம் மற்றும் தொழில்துறை அமைச்சகம்
இந்தியா என்றால் வாய்ப்புகள்; இது, இந்தியாவின் தசாப்தம் மட்டுமல்ல இந்தியாவிற்கான நூற்றாண்டு: சான் ஃபிரான்சிஸ்கோவில் மத்திய அமைச்சர் திரு பியூஷ் கோயல்
‘இந்தியா’ என்பது 'வாய்ப்புகளைக்’ குறிப்பதாகவும், இது, இந்தியாவிற்கு உகந்த தசாப்தம் அல்ல, இந்தியாவிற்கான நூற்றாண்டு என்றும் மத்திய தொழில், வர்த்தகம், நுகர்வோர் நலன், உணவு, பொது விநியோகம் மற்றும் ஜவுளித்துறை அமைச்சர் திரு பியூஷ் கோயல் தெரிவித்துள்ளார். சான் ஃபிரான்சிஸ்கோவில் உள்ள ஸ்டான்ஃபோர்டு வணிக பட்டதாரி பள்ளி மாணவர்கள் மற்றும் ஆசிரியர்களிடம் இன்று உரையாடும்போது அவர் இவ்வாறு தெரிவித்தார்.
விரைவான மாற்றம் ஏற்பட்டு, பொருளாதாரம் வளர்ச்சி அடைந்து, அமைப்புமுறைகளை மேம்படுத்தி, தொழில்நுட்பம் சார்ந்த, உலகின் தலைசிறந்தவற்றிலிருந்து கற்றுக் கொள்ளும் வகையில் கடந்த சில ஆண்டுகளில் இந்தியா சிறந்த அடித்தளத்தை உருவாக்கி இருப்பதாக அமைச்சர் குறிப்பிட்டார். இந்திய குடிமக்கள் அனைவரும் தரமான வாழ்க்கை மற்றும் வளமான எதிர்காலத்தைப் பெறுவதற்கு உரிமை உள்ளவர்கள் என்ற உறுதியை அளிப்பதற்காக நாடு கடுமையாக உழைத்து வருகிறது என்றார் அவர்.
கடந்த நிதியாண்டில் இந்தியாவின் ஏற்றுமதி 675 பில்லியன் அமெரிக்க டாலரைக் கடந்தது என்று குறிப்பிட்ட திரு பியூஷ் கோயல், 2030-ஆம் ஆண்டிற்குள் சர்வதேச வர்த்தகத்தை 2 ட்ரில்லியன் அமெரிக்க டாலர் அளவில் உயர்த்துவதை நாடு லட்சியமாகக் கொண்டிருப்பதாகத் தெரிவித்தார். தனது 100-வது சுதந்திர ஆண்டைக் கொண்டாடும்போது 30 டிரில்லியன் அமெரிக்க டாலராக இந்தியாவின் பொருளாதாரம் இருக்கும் என்று அவர் நம்பிக்கை தெரிவித்தார்.
இந்திய பிரதமர் திரு நரேந்திர மோடி, சில தலைசிறந்த நிர்வாகக் கொள்கைகளின் அடிப்படையில் இந்தியாவின் எதிர்காலத்திற்கான தமது தொலைநோக்குப் பார்வையையும், திட்டங்களையும் வெளிப்படுத்தியதாக திரு கோயல் கூறினார். அந்த வகையில், மிக விலை உயர்ந்த எல்.இ.டி விளக்குகளை வாங்குவதற்கான மானியத்தைத் திரும்பப்பெறும் பிரதமரின் முடிவை, எல்.இ.டி விளக்குகளை மேம்படுத்துவதற்கான இந்தியாவின் முயற்சியில் முக்கிய தருணமாக அவர் குறிப்பிட்டார்.
மேலும் விவரங்களுக்கு இந்த ஆங்கில செய்திக் குறிப்பை காணவும்: https://www.pib.gov.in/PressReleasePage.aspx?PRID=1857277
பிரதமர் அலுவலகம்
ஜியேஷ்த அஷ்டமியை முன்னிட்டு பிரதமர் வாழ்த்து
ஜியேஷ்த அஷ்டமியை முன்னிட்டு அனைவருக்கும், குறிப்பாக காஷ்மிர் பண்டித சமுதாயத்திற்கு, பிரதமர் திரு நரேந்திர மோடி வாழ்த்து தெரிவித்துள்ளார்.
“ஜியேஷ்த அஷ்டமி புனித நன்னாளில், அனைவருக்கும், குறிப்பாக காஷ்மிர் பண்டித சமுதாயத்திற்கு, மனப்பூர்வமான வாழ்த்துகளை தெரிவித்து கொள்கிறேன். கீர் பவானி அன்னைக்கு தலைவணங்கி, அனைவரின் உடல்நலம் மற்றும் ஆரோக்கியத்திற்காக வேண்டுகிறேன்,” என்று தமது டிவிட்டர் பக்கத்தில் பிரதமர் பதிவிட்டுள்ளார்.
நித்தி ஆயோக்
ஸ்டார்ட்அப் 20, அடல் புத்தாக்க இயக்கம், காப்புரிமை தலைமை கட்டுப்பாட்டாளர், வடிவங்கள், வர்த்தக குறியீடு மற்றும் பண்டிட் ஜஸ்ராஜ் கலாச்சார அறக்கட்டளை உபாஜ் என்ற கலைகளின் புதுமைக் கண்டுபிடிப்புகள் திருவிழாவைத் தொடங்கியது
உலக அறிவுசார் சொத்துரிமை தினத்தையொட்டி, உபாஜ் என்ற கலைகளின் புதுமைக்கண்டுபிடிப்புகள் திருவிழா புதுதில்லியில் உள்ள நித்தி ஆயோக்கில் ஏப்ரல் 26, 2023 அன்று தொடங்கியது. காப்புரிமைகள் தலைமை கட்டுப்பாட்டாளர், வடிவங்கள் மற்றும் வர்த்தக குறியீடுகள் ஏற்பாடு செய்த உலக அறிவுசார் தின கொண்டாட்டத்தையொட்டி இந்நிகழ்ச்சிக்கு ஏற்பாடு செய்யப்பட்டிருந்தது.
ஒரே நேரத்தில் நித்தி ஆயோக்கின் அடல் புத்தாக்க இயக்கம், கலைச் செயல்பாடுகளில் புதுமை கண்டுபிடிப்புகளை பாதுகாப்பதன் முக்கியத்துவம் மற்றும் சவால்கள் குறித்த குழு விவாதத்தை நடத்தியது. கலைஞர்கள், புதுமை கண்டுபிடிப்பாளர்கள், அறிவுசார் சொத்துரிமை நிபுணர்கள் உள்ளிட்டோர் இந்த குழு விவாதத்தில் பங்கேற்றனர்.
பிரதமர் அலுவலகம்
சர்தார் வல்லபாய் படேல் தேசிய காவல் அகாடமியில் ஜூலை 31 அன்று இந்திய காவல் பணி  பயிற்சி அதிகாரிகளிடம் பிரதமர் உரையாடுகிறார்
சர்தார் வல்லபாய் படேல் தேசிய காவல் அகாடமியில் ஜூலை 31, 2021 அன்று காலை 11 மணிக்கு இந்திய காவல் பணி  பயிற்சி அதிகாரிகளிடம் காணொலிக் காட்சி மூலம் பிரதமர் திரு நரேந்திர மோடி உரையாடவிருக்கிறார்.
மத்திய உள்துறை அமைச்சர் திரு அமித் ஷா மற்றும் இணை அமைச்சர் திரு நித்தியானந்த் ராய் ஆகியோரும் நிகழ்ச்சியில் கலந்து கொள்வார்கள்.
சர்தார் வல்லபாய் படேல் தேசிய காவல் அகாடமி பற்றி:
சர்தார் வல்லபாய் படேல் தேசிய காவல் அகாடமி, நாட்டின் முதன்மை காவல் பயிற்சி நிறுவனமாகும். இந்திய காவல் பணி அதிகாரிகளுக்கு துவக்க நிலையில் இந்த நிறுவனம் பயிற்சி அளிப்பதுடன், பணியில் உள்ள ஐபிஎஸ் அதிகாரிகளுக்கு பணி நேரத்திற்கு இடையே பல்வேறு வகுப்புகளையும் நடத்துகிறது.
விவசாயத்துறை அமைச்சகம்
2023 ஆம் ஆண்டு செப்டம்பர் 15 முதல் 30 வரை சிறப்பு இயக்கம் 3.0 கீழ் ஆயத்த கட்டத்தில் வேளாண்மை மற்றும் விவசாயிகள் நலத்துறையின் செயல்பாடுகள்
அரசு அலுவலகங்களில் நிலுவையில் உள்ள கோப்புகளை பைசல் செய்வதற்காக 14.09.2023 அன்று புதுதில்லியில் உள்ள தேசிய ஊடக மையத்தில் நிர்வாக சீர்திருத்தம் மற்றும் மக்கள் குறைதீர்ப்புத் துறை இணையமைச்சர் டாக்டர் ஜிதேந்தர் சிங் சிறப்பு இயக்கம் 3.0-ஐத் தொடங்கிவைத்தார். சிறப்பு இயக்கம் 3.0 2023 செப்டம்பர் 15 முதல் 30 வரை ஆயத்த கட்டம் மற்றும் 2023 அக்டோபர் 2 முதல் 31 வரை முதன்மை கட்டம் என இரண்டு கட்டங்களாக செயல்படுத்தப்படுகிறது.
ஆயத்த கட்டமாக, அனைத்துப் பிரிவு மற்றும் சார்நிலை / இணைக்கப்பட்ட அலுவலகங்கள், பொதுத்துறை நிறுவனங்கள், தன்னாட்சி அமைப்புகளின் ஒருங்கிணைப்பு அதிகாரிகள் நிலுவையில் உள்ள கோப்புகளை அடையாளம் காணுமாறு கேட்டுக்கொள்ளப்பட்டுள்ளனர். ட்விட்டர், லிங்க்ட்இன், இன்ஸ்டாகிராம், முகநூல், த்ரெட்ஸ், பப்ளிக் ஆப் போன்ற பல்வேறு சமூக ஊடக தளங்களில் ஆயத்த கட்டம் குறித்த 100 க்கும் மேற்பட்ட தகவல்கள் வெளியிடப்பட்டுள்ளன.
இதுவரை இணைச் செயலாளர் மற்றும் துறையின் ஒருங்கிணைப்பு அலுவலர் தலைமையில், துறையின் பல்வேறு பிரிவுகள் மற்றும் அதனுடன் இணைக்கப்பட்ட மற்றும் சார்நிலை அலுவலகங்களின் அனைத்து ஒருங்கிணைப்பு அலுவலர்களுடன் காணொலிக் காட்சி மூலம் 3 கூட்டங்கள் நடத்தப்பட்டு, தூய்மை இடங்கள், இட மேலாண்மை, குப்பைகள் மற்றும் தேவையற்ற பொருட்களை அப்புறப்படுத்துதல், பிரதமர் அலுவலக குறிப்புகள், பொதுமக்கள் குறைகள் மற்றும் அதன் மேல்முறையீடுகள் மற்றும் பதிவேடு மேலாண்மை போன்றவை குறித்து ஆய்வு செய்யப்பட்டுள்ளது.
2023, செப்டம்பர் 15 முதல் 30 வரையிலான ஆயத்தக் கட்டத்தின் போது, சிறப்பு இயக்கம் 3.0 க்கான இலக்குகள் அடையாளம் காணப்பட்டுள்ளன: பிரதான கட்டம் 2023 அக்டோபர் 2 முதல் தொடங்கும். சிறப்பு இயக்கம் 3.0 க்கான ஆயத்த கட்டத்தில் அடையாளம் காணப்பட்ட இலக்குகளை அடைய உறுதியான மற்றும் அர்ப்பணிப்பு முயற்சிகள் மேற்கொள்ளப்படும்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
ஹைட்ரஜன் எரிபொருள் வாகனங்களின் பாதுகாப்பு மதிப்பீடு தரநிலைகள் அறிவிப்பு
மோட்டார் வாகன விதிமுறைகளில், 2020 செப்டம்பர் 23ம் தேதி செய்யப்பட்ட திருத்தம் மூலம், ஹைட்ரஜன் எரிபொருளில் இயங்கும் வாகனங்களுக்கான பாதுகாப்பு மதிப்பீடு தரநிலைகளை, மத்திய சாலை போக்குவரத்து மற்றும் நெடுஞ்சாலை அமைச்சகம் அறிவித்துள்ளது.
இது நாட்டில் ஹைட்ரஜன் எரிபொருள் வாகனங்கள் உற்பத்தியை ஊக்குவிக்கும். இது திறன் வாய்ந்தது மற்றும் சுற்றுச்சூழலுக்கு உகந்தது.
ஹைட்ரஜன் எரிபொருள் வாகனங்களை தயாரிக்க திட்டமிட்டுள்ள உற்பத்தியாளர்கள் அவற்றை பரிசோதிக்க , தற்போது தரநிலைகள் உள்ளன. இவை சர்வதேச தரத்துக்கு நிகராக உள்ளன.
----
(Visitor Counter : 181